Ideologija - Vikipedija

# Ideologija

### Straipsnis iš Vikipedijos, laisvosios enciklopedijos.

Ideologija (graikiškai - idėjų mokslas) tai pasaulėvaizdis, kuris remiasi kokia nors idėja kaip aksioma (teiginiu, kurio teisingumas neginčijamas, todėl yra pamatinis). Marksistinėje tradicijoje ideologija yra sąvoka naudojama paaiškinti kaip vidinė kultūros struktūra leidžia valdžią turinčiai grupei išlaikyti maksimalią kontrolę su minimaliu konfliktu.

Ideologijos sąvoka dažnai vartojama pabrėžiant negatyvią potekstę, kai ideologija siejama su tam tikrų idėjų suabsoliutinimu ir nekritišku tikrovės aiškinimu. Negatyviai ideologija traktuota ir marksistinėje filosofijoje, kurioje ji vadinama klaidinga sąmonės forma.

Politinė ideologija tai sistemiška idėjų visuma apie visuomenės raidos kryptį ir jos realizavimo būdus.

## [taisyti] Istorija

Ideologijos sąvoką 1796 m. įvedė prancūzų filosofas Destutt de Tracy. "Ideologų" mokykla save suprato kaip priešingą kryptį Dekarto racionalizmui. "Ideologai" bandė idėjų atsiradimą paaiškinti kaip biologinį procesą, kuris vyksta ne be jutiminės patirties. Prancūzų ideologai laikėsi Švietimo tradicijų ir orientavosi į demokratiją. Įtaką prancūzų visuomeniniam gyvenimui ideologai prarado Napoleono epochos metu.

XIX a. viduryje Marksas ir Engelsas vėl atgaivino Napoleono propagandos stigmatizuotą sąvoką ir bandė buržuazinį ekonomikos mokslą ir filosofiją įvertinti kaip ideologiją ir priešpastatyti jai komunizmą kaip tikrąjį mokslą.

## [taisyti] Ideologija kasdieniniame gyvenime

Kiekviena visuomenė turi savo ideologiją: ja remiasi "viešoji nuomonė" arba "sveikas protas", nors tai atrodo taip natūralu, kad daugelis žmonių to nepastebi.

## [taisyti] Politinės ideologijos

Šiuo metu pagrindinėmis politinėmis ideologijomis laikomi:

- socializmas
- liberalizmas
- konservatizmas

### [taisyti] Socializmas

Žr. pagrindinį straipsnį Socializmas.

Socializmo ideologija didžiaja dalimi remiasi marksizmo koncepcija, kurios pagrindiniai autoriai yra K.Marksas ir F.Engelsas.

### [taisyti] Konservatizmas

Žr. pagrindinį straipsnį Konservatizmas

Konservatizmas arba politinis konservatizmas yra keletas istoriškai susijusių politinių filosofijų arba politinių ideologijų.

Konservatizmo ideologija gimė Europos kultūriniuose sluoksniuose ties XVIII ir XIX amžiaus riba kaip reakcija į bandymus praktiškai įgyvendinti Švietimo idėjas, visų pirma į Prancūzijos didžiąją revoliuciją. Senosios socialinės tvarkos šalininkai vietoje laisvės, lygybės ir brolybės šūkių kėlė savas idėjas. Visos šios idėjos, išdėstytos tam tikra tvarka, ir sudarė konservatizmo ideologiją.

## [taisyti] Nuorodos

- Vokiečių ideologija - Pamatinis Markso ir Engelso veikalas apie ideologiją (anglų kalba)
- Politinės mąstysenos formos

| Šis politologinis straipsnis yra nebaigtas. Jūs galite prisidėti prie Vikipedijos papildydamas šį straipsnį.

Rodomas puslapis "http://lt.wikipedia.org../../../i/d/e/Ideologija.html"

Kategorijos: Politologija | Nepilni Politologija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Dansk
- Deutsch
- English
- Eesti
- Français
- Nederlands
- Norsk (bokmål)